section_heading: La-152
paragraph_text: Iako je razvijan istodobno s La-150, zadaća La-152 bila je sovjetskom ratnom zrakoplovstvu osigurati napredniji lovac. Zbog toga, ali i korištenja iskustava s La-150, razvoj La-152 je tekao usporeno. Prvi je let obavljen u listopadu 1946., a zadnji u kolovozu iduće godine. minijatura|lijevo|200px|La-152 La-152 je dobio gotovo identičan trup kao i La-150, tanja krila i konfiguraciju niskokrilca (kao kod Jak-a 15), te moćnije naoružanje od tri topa NS-23 kalibra 23 mm. Kako su iskustva s La-150 pokazala da je trup prejak, konstruktori su mogli olakšati konstrukciju i dobivenu uštedu na masi iskoristiti za povećanje zapremine unutarnjih spremnika za gorivo s 533 na 563 kilograma. Zadržan je originalni motor RD-10 potiska 8,8 kN, pa je maksimalna brzina na 5000 metara bila samo 778 km/h. Iako je La-152 mogao ostati u zraku 54 minute, dolet mu je ostao isti 500 kilometara. Zbog toga je sovjetsko ratno zrakoplovstvo zaključilo kako nije ostvaren bitni napredak u odnosu na La-150 i nije dopustilo da uđe u serijsku proizvodnju.